text: Varde vil chokere igen 
  27 oktober 2010 kl. 08.53
  For en måned siden chokerede 2. divisionsholdet Varde IF ved at vinde over superliga-holdet Brøndby. Nu vil de vinde over AGF i fodboldens pokalturnering. 
  
      
  Klokken 15.30 i eftermiddag brager det løs på Sydbank Stadion i Varde. De hvidblusede fra Århus er klart favoritter til at vinde. Formstærke ligger gæsterne til at rykke op i superligaen. Samtidig stiller de med mange fans på tilskuerpladsen.   
  
  Styr på sikkerheden 
  Til gengæld har Varde udleveret fribilletter til alle klubbens ungdomsmedlemmer. Desuden skulle der være styr på sikkerhedsforanstaltningerne. Nogle af AGFs fans kaldes White Pride og er berygtede for deres voldsomme og til tider voldelige opførsel.
  